Gedagte vir die dag: ’n Gebed van bepeinsing   Foto: Crosswalk.com U bewaar elkeen wat op U vertrou in vrede, die mense wie se gedagtes op U gerig is. (Jesaja 26:3) “Here, leer my die dissipline van bepeinsing oor U en u Woord. Hoe kan ek geestelik gefokus wees as ek nie my gedagtes kan beheer nie? En hoe kan ek ooit hoop om u wil vir my lewe te verstaan as ek nie luister na wat U sê nie? Help my om my eie gedagtes en begeertes opsy te skuif en u Gees toe te laat om met my te praat. Rig my hart en herinner my aan u teenwoordigheid. Mag my gedagtes altyd op U gerig wees!”